 Daniel 3  Nebukadneza bụ eze kpụrụ ihe oyiyi ọlaedo nke ịdị elu ya dị kubit iri isii, obosara ya dịkwa kubit isii. O guzobere ya na mbara ala Dura, nógbè Babịlọn a na-achị achị.Nebukadneza ziri ozi dị ka eze ka a kpọkọta ndị setrap, ndị prifekt, ndị gọvanọ, ndị ndụmọdụ, ndị na-echekwa akụ, ndị ikpe, ndị uwe ojii, na ndị niile na-elekọta ógbè dị iche iche a na-achị achị ka ha bịa maka ememme imeghe ihe oyiyi ahụ Nebukadneza bụ eze guzobere.Noge ahụ, ndị setrap, ndị prifekt na ndị gọvanọ, ndị ndụmọdụ, ndị na-echekwa akụ, ndị ikpe, ndị uwe ojii, na ndị niile na-elekọta ógbè dị iche iche a na-achị achị zukọtara maka ememme imeghe ihe oyiyi ahụ nke Nebukadneza bụ eze guzobere, ha guzokwa nihu ihe oyiyi ahụ nke Nebukadneza guzobere.Onye na-akpọsa ozi jikwa olu dara ụda na-akpọsa, sị: Ọ bụ unu, ndị dị iche iche, ndị mba dị iche iche na ndị na-asụ asụsụ dị iche iche ka a na-agwa,na mgbe unu nụrụ ụda opi, obere ọjà, ụbọ zita, une, ụbọ akwara, nnukwu ọjà, na ụdị ngwá egwú dị iche iche, daanụ nala kpọọrọ ihe oyiyi ọlaedo ahụ Nebukadneza bụ eze guzobere isiala.Onye ọ bụla nke na-adaghị nala kpọọ isiala, a ga-atụba ya ozugbo noké ọkụ a kwanyere.Nihi nke a, ozugbo mmadụ niile nụrụ ụda opi, obere ọjà, ụbọ zita, une, ụbọ akwara, na ụdị ngwá egwú dị iche iche, mmadụ niile, ndị mba dị iche iche, na ndị na-asụ asụsụ dị iche iche dara nala kpọọrọ ihe oyiyi ọlaedo ahụ Nebukadneza bụ eze guzobere isiala.Nihi nke a, ụfọdụ ndị Kaldia bịara wee bo ndị Juu ebubo notu oge ahụ.Ha gwara Nebukadneza bụ eze, sị: Eze, ị ga-adị ndụ ruo mgbe ebighị ebi.Gị onwe gị, eze, nyere iwu na onye ọ bụla nke nụrụ ụda opi, obere ọjà, ụbọ zita, une, ụbọ akwara, nnukwu ọjà, na ụdị ngwá egwú dị iche iche, ga-ada nala kpọọrọ ihe oyiyi ọlaedo ahụ isiala;nakwa na onye ọ bụla nke na-adaghị nala kpọọ isiala, a ga-atụba ya noké ọkụ ahụ a kwanyere.E nwere ndị Juu ị họpụtara ka ha na-elekọta ógbè Babịlọn a na-achị achị, bụ Shedrak, Mishak na Abednego; ndị ikom a enyeghị gị nsọpụrụ, eze, ha adịghị efe chi gị dị iche iche ofufe, ha achọghịkwa ịkpọrọ ihe oyiyi ọlaedo ahụ i guzobere isiala.Mgbe ahụ, Nebukadneza ji iwe na ọnụma kwuo ka a kpọta Shedrak, Mishak na Abednego. E wee kpọta ndị ikom a nihu eze.Nebukadneza wee sị ha: Ọ bụ eziokwu, Shedrak, Mishak na Abednego, na unu adịghị efe chi m dị iche iche ofufe, nakwa na unu akpọrọghị ihe oyiyi ọlaedo m guzobere isiala?Ọ bụrụ na unu dị njikere ugbu a ịda nala kpọọrọ ihe oyiyi ahụ m mere isiala, mgbe unu nụrụ ụda opi, obere ọjà, ụbọ zita, une, ụbọ akwara, nnukwu ọjà na ụdị ngwá egwú dị iche iche, ọ dị mma. Ma ọ bụrụ na unu akpọrọghị ya isiala, a ga-atụba unu ozugbo noké ọkụ ahụ a kwanyere. Olee chi ga-anapụtali unu naka m?Shedrak, Mishak na Abednego wee sị eze: Nebukadneza, ọ dịghị mkpa ka anyị zaa gị ihe ọ bụla nokwu a.Ọ bụrụ na a tụba anyị nime ya, Chineke anyị bụ onye anyị na-efe ofufe ga-anapụtali anyị. Ọ ga-anapụta anyị noké ọkụ ahụ a kwanyere, napụtakwa anyị naka gị, eze.Ọ bụrụgodị na ọ gaghị anapụta anyị, mara amara, eze, na anyị agaghị efe chi gị dị iche iche, anyị agaghịkwa akpọrọ ihe oyiyi ọlaedo ahụ i guzobere isiala.Iwe wee ju Nebukadneza obi, ihu ya wee gbarụọ nihi Shedrak, Mishak na Abednego. O wee kwuo ka e mee ka oké ọkụ ahụ a kwanyere dịkwuo ọkụ okpukpu asaa karịa ka a na-emebu ka ọ dị ọkụ.Ọ gwakwara ndị dimkpa ụfọdụ dị ike, bụ ndị so ná ndị agha ya, ka ha kee Shedrak, Mishak na Abednego agbụ, iji tụba ha noké ọkụ ahụ a kwanyere.E wee kee ndị ikom ahụ agbụ neyipụghị ha ákwà mgbokwasị ha, uwe mwụda ha na okpu ha na ihe ndị ọzọ ha yi, wee tụba ha noké ọkụ ahụ a kwanyere.Ebe ọ bụ na ihe eze kwuru ka e mee abụghị obere okwu, ebe ọ bụ na e mekwara ka oké ọkụ ahụ a kwanyere dị ọkụ gabiga ókè, ọ bụ ndị dimkpa ahụ ndị kpụụrụ Shedrak, Mishak na Abednego ka ire ọkụ ahụ regburu.Ma ndị ikom ndị ọzọ ahụ, ha atọ, Shedrak, Mishak na Abednego, bu agbụ ahụ e kere ha daba noké ọkụ ahụ a kwanyere.Ụjọ wee jide Nebukadneza bụ eze, o wee bilie nike. O wee gwa ndị na-ejere ya ozi, bụ ndị ọkwá ha dị elu, sị: Ọ bụghị ndị ikom atọ ka anyị kere agbụ tụba nime ọkụ? Ha wee sị eze: Ee, Eze.O wee sị: Lee! M na-ahụ ndị ikom anọ ka ha na-ejegharịrị onwe ha nime ọkụ ahụ, ọkụ adịghịkwa ere ha, onye nke anọ yiri chi.Nebukadneza wee bịaruo nso nọnụ ụzọ ebe a kwanyere oké ọkụ ahụ. O wee sị: Shedrak, Mishak na Abednego, unu ndị ohu Chineke bụ Onye Kasị Elu, pụtanụ bịa nebe a! Shedrak, Mishak na Abednego wee si nime ọkụ ahụ pụta.Ndị setrap, ndị prifekt na ndị gọvanọ na ndị na-ejere eze ozi, bụ ndị ọkwá ha dị elu, bụ ndị zukọtaranụ, wee hụ ndị ikom ndị a, na ọkụ ahụ emeghị ha ihe ọ bụla nahụ, o reghịkwa ọbụna otu mkpụrụ ntutu dị ha nisi, ọbụna ákwà mgbokwasị ha agbanweghị, ha esighịkwa anwụrụ ọkụ anwụrụ ọkụ.Nebukadneza wee sị: Ka Chineke Shedrak, Mishak na Abednego bụrụ onye a gọziri agọzi, bụ onye zitere mmụọ ozi ya wee napụta ndị ohu ya bụ ndị tụkwasịrị ya obi, ndị nupụkwara isi nokwu eze wee kwere ọnwụ, nihi na ha jụrụ ife chi ọ bụla ma ọ bụ ịkpọrọ ya isiala ma e wezụga Chineke ha.M na-etikwa iwu, na ndị ọ bụla, mba ọ bụla ma ọ bụ ndị na-asụ asụsụ ọ bụla nke kwuru ihe ọ bụla dị njọ banyere Chineke Shedrak, Mishak na Abednego, a ga-abọkasị ha, meekwa ka ụlọ ha ghọọ ebe ọha mmadụ ga na-aga mposi; nihi na e nweghị chi ọzọ nwere ike ịnapụta mmadụ dị ka nke a.Noge ahụ, eze mere ka ihe na-agaziri Shedrak, Mishak na Abednego nógbè Babịlọn a na-achị achị. 